JNI NEWS उत्तर प्रदेश » 2018 » August » 09
वर्चस्व को लेकर सेन्ट्रल जेल में कैदीयों के दो गुटों में मारपीट
Comments Off on वर्चस्व को लेकर सेन्ट्रल जेल में कैदीयों के दो गुटों में मारपीट
Posted on : 09-08-2018 | By : JNI-Desk | In : CRIME, FARRUKHABAD NEWS, JAIL, POLICE
फर्रुखाबाद: साथी की मौत की झूठी अफवाह सुनकर कैदियों के दो गुटों में मोर्चा बंदी हो गयी| जिसके बाद जेल प्रशासन के हाथ पैर फूल गये| मुख्य गेट पर पीएसी बुला ली गयी| काफी देर रात तक जेल के भीतर विवाद के हालात रहे| इसके बाद हालत पर काबू पाया गया| यह हालत सेन्ट्रल जेल में तब है जब यंहा सुनील राठी और सुभाष ठाकुर जैसे माफिया बंद है| फ़िलहाल जेल में अब यह तो साफ हो गया की बंदियों में मोर्चा बंदी है!
मिली जानकारी के मुताबिक सेन्ट्रल जेल की बैरक नम्बर 1 में एक छोटे शुक्ला नाम का बंदी सजा काट रहा है| जेल के भीतर उसकी हत्या कर शव फांसी पर लटका देने की अफवाह जंगल में आग की तरह फ़ैल गयी| बंदी छोटे शुक्ला के पक्ष के बंदियों ने दुसरे पक्ष के बंदियों पर आरोप लगाकर हंगामा कर दिया| जेल सूत्रों के अनुसार जमकर मारपीट के साथ पथराव भी किया गया | सूचना मिलने पर डीआईजी जेल वीपी त्रिपाठी,जेलर पीके सिंह बंदी रक्षकों के साथ मौके पर पंहुचे| मुख्य गेट पर पीएसी तैनात कर दी गयी| बंदी छोटे शुक्ला को उसके साथियों से भेट करकर मामले को रफा दफा किया गया|
जेलर पीके सिंह ने जेएनआई को बताया कि एक बंदी के फांसी लगाने की अपवाह फैला दी गयी थी| कुछ जेल में बंद अपराधिक तत्व नही चाहते की शांति रहे| मारपीट और पथराव की बात गलत है|
आक्रोशित अधिवक्ताओं ने फूंका डीएम का पुतला
Comments Off on आक्रोशित अधिवक्ताओं ने फूंका डीएम का पुतला
Posted on : 09-08-2018 | By : JNI-Desk | In : CRIME, POLICE, जिला प्रशासन, सामाजिक
फर्रुखाबाद:(कायमगंज) बार एसोशिएशन ने सीओ के खिलाफ कोई कार्यवाही ना होने से आक्रोशित होकर जिलाधिकारी मोनिका रानी का पुतला फूंक दिया| अधिवक्ताओं ने जल्द कार्यवाही की मांग की है|
कायमगंज बार एसोसिएशन के सभी अधिवक्ताओं ने एक बैठक आहूत की| जिसमे कहा गया कि सीओ अखिलेश राय द्वारा अधिवक्ता परम मिश्रा के साथ की गयी अभद्रता के बाद भी अभी तक उनके खिलाफ कोई भी कार्यवाही अमल में नही लायी गयी| जिससे आक्रोशित होकर अधिवक्ता सड़क पर आ गये| उन्होंने किसी भी पुलिस कर्मी को न्यायालय में प्रवेश नही करने दिया| जिलाधिकारी मोनिका रानी के द्वारा इस मामले में कोई कार्यवाही ना करने से आक्रोशित होकर अधिवक्ताओं ने डीएम का पुतला फूंक दिया|
बैठक में अनिल यादव, देवेन्द्र गंगवार, विपिन यादव, देवेंश चन्द्र दुबे, रामदुलारे वर्मा, अमित शाक्य आदि रहे|
आठ सूत्रीय मांगों को लेकर निकाला मशाल जुलूस
Comments Off on आठ सूत्रीय मांगों को लेकर निकाला मशाल जुलूस
Posted on : 09-08-2018 | By : JNI-Desk | In : FARRUKHABAD NEWS, जिला प्रशासन, सामाजिक
फर्रुखाबाद:अपनी आठ सूत्रीय मांगो को लेकर उत्तर प्रदेश माध्यमिक शिक्षक संघ ने मशाल जुलूस निकाल कर मांगों पर जल्द कार्यवाही करने की मांग की|
संगठन के प्रदेश कार्यकारणी सदस्य महिपाल सिंह व जिलाध्यक्ष प्रभात कुमार यादव के नेतृत्व में शहर के रेलवे रोड स्थित रामानन्द इंटर कालेज से एक मशाल जुलूस निकाल कर नारेबाजी की गयी| जिसमे बड़ी संख्या में शिक्षक शामिल हुये| संगठन के नेताओं ने कहा कि संगठन द्वारा आठ मुख्य मांगों पर जल्द कार्यवाही के लिये पीएम व सीएम को पत्र भेजा है| जिसमे जल्द कार्यवाही की मांग की गयी है|
इस दौरान सुनील राजपूत, कैलाश राजपूत, प्रवेश रतन शाक्य,विजय कुमार अरुण सिंह, रणवीर सिंह चौहान, जितेंद्र सिंह आदि रहे|
दो दर्जन संगठनों ने पुरानी पेंशन बहाली के लिये दिया धरना
Comments Off on दो दर्जन संगठनों ने पुरानी पेंशन बहाली के लिये दिया धरना
फर्रुखाबाद:कर्मचारी शिक्षक अधिकारी पुरानी पेंशन बचाओ मंच के आवाहन पर तकरीबन दो दर्जन से अधिक संगठनों ने कलेक्ट्रेट में एक दिवसीय धरना प्रदर्शन कर पुरानी पेंशन बहाली की मांग की|
कलेक्ट्रेट परिसर में धरने पर बैठे विभिन्य विभागों के कर्मचारी संगठनों ने एक स्वर में कहा कि सरकार की दोषपूर्ण एवं भ्रामक नीति से 2005 के बाद नियुक्त शिक्षक कर्मचारी अधिकारी अपने को ठगा महसूस कर रहा है| इसके साथ ही सरकार द्वारा शुरू की गई न्यू पेंशन स्कीम की कमियों पर प्रकाश डाला और बताया की न्यू पेंशन स्कीम पूरी तरह से शेयर मार्केट पर आधारित है| जिस पर केबल कर्मचारी,शिक्षक व अधिकारी के साथ धोखा है| इसके साथ ही कहा कि अगर कोई व्यक्ति विधानसभा, विधान परिषद या संसद में मात्र शपथ लेने से ही वह आजीवन पेंशन का हकदार हो जाता है| फिर शिक्षक कर्मचारीयों को लगभग 30 से 40 वर्षों तक सेवा करने के पश्चात क्यों पुरानी पेंशन से वंचित होना पड़ रहा है साथ ही वह व्यक्ति यदि एक बार सांसद विधायक या एमएलसी हो जाता है तो वह तीनों जगह से पुरानी पेंशन का लाभ प्राप्त करता है| कर्मचारियों ने एक दिवसीय धरना प्रदर्शन कर ज्ञापन सौपा|
इस दौरान जूनियर हाईस्कूल शिक्षक संघ के जिलाध्यक्ष प्रवेश कटियार,नीरज शुक्ला,बरिष्ठ जिला उपाध्यक्ष विमलेश शाक्य,मजहर मोहम्मद खान, कर्मचारी नेता पंकज शुक्ला, अखिलेश अग्निहोत्री,शिक्षक नेता विजय बहादुर यादव, वीरेंद्र सिंह राजपूत आदि रहे|
थाने की छत का सीमेंट टूटकर गिरने से थानाध्यक्ष जख्मी
Comments Off on थाने की छत का सीमेंट टूटकर गिरने से थानाध्यक्ष जख्मी
Posted on : 09-08-2018 | By : JNI-Desk | In : ACCIDENT, FARRUKHABAD NEWS, POLICE, सामाजिक
फर्रुखाबाद:(राजेपुर) फरियादियों की समस्या सुन रहे थानाध्यक्ष पर अचानक छत का टुकड़ा टूट कर उनके ऊपर गिर गया| जिससे थानाध्यक्ष जख्मी हो गये| उन्होंने उपचार कराया|
था नाध्यक्ष अंगद सिंह थाने की लगभग 70 वर्षो पुराने हो चुके भवन के बरामदे में बैठकर फरियादें सुन रहे थे| उसी दौरान अचानक छत से सीमेंट टूटकर उनके ऊपर गिर गया| जिससे वह चुटहिल हो गये| उन्होंने अपना इलाज कराया| बताते चले पुराना हो चूका थाने का भवन बरसात होने के कारण टपक रहा है| जिसके चलते पुलिस कर्मी पहले से ही खौफ में ही थे| लेकिन भवन को दुरस्त कराने या नया भवन बनाये जाने की व्यवस्था अभी पुलिस महकमे से नही दिख रही|
बीते दिनों थाना कमालगंज की छत का भी प्लास्टर टूटने से दरोगा दिनेश कुमार बाल-बाल बच गये थे|